stanford-oval/wikipedia huggingface dataset:
ג'ו מונטנה

| --- | --- |

ג'ו מונטנה בתמונה מ-2006
 לידה:  11 ביוני 1956 (בן 68) ניו איגל, ארצות הברית 
 לאום:  אמריקני
 עמדה:  קוורטרבק
 גובה:  1.88 מ'
 משקל:  93 קילוגרם
 מספר:  16, 19
 מכללה:  אוניברסיטת נוטרדאם
 דראפט:  דראפט ה-NFL‏ 1979, סן פרנסיסקו 49', סבב 3, מספר 82
 היכל התהילה:  2000
 קבוצות כשחקן
 1979 - 1994:  סן פרנסיסקו 49' (92-79) קנזס סיטי צ'יפס (94-93)
 הישגים כשחקן
 4 זכיות בסופרבול 3 פעמים MVP של משחק הסופרבול פעמיים ה-MVP של ה-NFL נבחר 8 פעמים למשחק הפרו בול נבחר 7 פעמים לנבחרת העונה בחירה לספורטאי השנה של ספורטס אילוסטרייטד
 
ג'וזף (ג'ו) קליפורד מונטנה, הבן (באנגלית: .Joseph Clifford Montana, Jr; נולד ב-11 ביוני 1956) הוא שחקן פוטבול לשעבר בליגת ה-NFL, מגדולי השחקנים בכל הזמנים. מונטנה שיחק בעמדת הקוורטרבק במרבית הקריירה שלו בקבוצת סן פרנסיסקו 49' והוביל אותה ארבע פעמים לזכייה בסופרבול. נבחר פעמיים ל-MVP של ה-NFL, שלוש פעמים ל-MVP של משחק הסופרבול ופעם אחת לספורטאי השנה של ספורטס אילוסטרייטד. בשנת 2000 נבחר להיכל התהילה של הפוטבול המקצועני. ב-2010 נבחר על ידי ה-NFL במקום הרביעי מבין 100 השחקנים הגדולים בכל הזמנים, ובמקום השני בבחירת האוהדים
ביוגרפיה > נעוריו

מונטנה, בן יחיד להורים ממוצא סיצליאני, נולד בניו איגל, רובע במחוז וושינגטון שבפנסילבניה, וגדל בעיירת כורי פחם סמוכה. כבר כנער הצטיין מונטנה בענפי ספורט שונים בהם פוטבול, בייסבול וכדורסל, ענף בו בלט עד כדי קבלת הצעה למלגת ספורט מהאוניברסיטה של מדינת קרוליינה הצפונית. עם זאת, אהבתו הגדולה הייתה למשחק הפוטבול והוא בחר בהצעת אוניברסיטת נוטרדאם, אלופת המכללות, להצטרף לשורותייה.
ביוגרפיה > קריירה בליגת המכללות

מונטנה החל ללמוד בנוטרדאם בסתיו 1974, בעונתו הראשונה לא שיחק כלל במדי הקבוצה הראשונה של האוניברסיטה ומיעט לשחק גם בקבוצת שחקני השנה הראשונה. בתקופת האימונים שלפני עונת 1975 התחלף מאמן הנבחרת, ומונטנה הצליח להרשים את מאמנו החדש, ששילב אותו כמחליף במספר משחקים. באותה עונה בלט במיוחד במשחק החוץ מול אוניברסיטת קרוליינה הצפונית, מונטנה נכנס ברבע האחרון והוליך את קבוצתו מפיגור של 6–14 לניצחון 21–14, שבוע לאחר מכן במשחק נגד נבחרת חיל האוויר האמריקני, שוב נכנס מונטנה ברבע האחרון, כשקבוצתו בפיגור שנראה בלתי הפיך 10–30, המשחק הסתיים בניצחון של נוטרדאם 31–30, ובמונטנה דבק הכינוי "קאמבק קיד" שילווה אותו לאורך הקריירה.
את עונת 1976 החמיץ מונטנה לחלוטין בעקבות פציעה בכתף שהשביתה אותו ממשחק, ואת עונת 1977 פתח כמחליף שני של הקוורטרבק הפותח. במשחק השלישי של העונה, שותף מונטנה לראשונה, כשנכנס לשחק ברבע השלישי נגד אוניברסיטת פרדו, הוא הצליח שוב לחולל מהפך מפיגור של 14–24 לניצחון 31–24. מהמשחק הבא ואילך היה מונטנה לשחקן ההרכב הראשון והצעיד את נוטרדאם לניצחונות בכל תשעת המשחקים שנותרו בעונה זו. בגמר ה"קוטן בול" (Cotton Bowl) ניצחה נוטרדאם 31–10 את המדורגת ראשונה, אוניברסיטת טקסס, וסיימה את העונה כשהיא מדורגת בעצמה במקום הראשון.
בעונתו האחרונה באוניברסיטה, הוביל מונטנה את קבוצתו למאזן של 9 ניצחונות לעומת 3 הפסדים, נוטרדאם התמודדה בגמר הקוטן בול מול אוניברסיטת יוסטון, מונטנה סבל משפעת והתקשה לתפקד, מה שהביא את הצוות הרפואי להאכיל אותו במרק עוף בהפסקת המשחק. מונטנה התאושש והוליך את קבוצתו מפיגור 12–34 לניצחון 35–34 בזכות מסירה לטאצ'דאון בשניית הסיום. מאז ידוע המשחק בכינוי "Chicken Soup Game" (משחק מרק העוף).
ביוגרפיה > חייו האישיים

מונטנה התחתן שלוש פעמים, בפעם הראשונה ב-1974 עם אהובת נעוריו קים מוזס, נישואים שהחזיקו מעמד שלוש שנים. ב-1981 התחתן בשנית עם קאס קסטילו (Cass Castillo) אך התגרש כעבור זמן קצר. ב-1986 התחתן בפעם השלישית עם השחקנית-דוגמנית, ג'ניפר וולאס (Jennifer Wallace), אותה הכיר בזמן צילומי פרסומת לסכיני גילוח. לזוג נולדו ארבעה ילדים והם מתגוררים בקליפורניה.
הישגים בולטים כשחקן מקצועני

4 זכיות בסופרבול (XVI, XIX, XXIII, XXIV)
3 פעמים נבחר ל-MVP של משחק הסופרבול (1981, 1984, 1989)
2 פעמים ה-MVP של ה-NFL‏ (1989, 1990)
8 פעמים בחירה למשחק הפרו-בול (1981, 1983, 1984, 1985, 1987, 1989, 1990, 1993)
7 פעמים בחירה לנבחרת העונה (1981, 1983, 1984, 1985, 1987, 1989, 1990)
בחירה לספורטאי השנה של ספורטס אילוסטרייטד (1990)
סטטיסטיקה בולטת > עונה סדירה

יחס מסירות לטאצ'דאון מול חטיפות: 273 טאצ'דאונים לעומת 139 חטיפות
סך הכול יארדים במסירה: 40,551
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |

| עונה | משחקים | ניסיונות מסירה | השלמות מסירה | אחוזים | יארדים | טאצ'דאונים | חטיפות | מסירה ארוכה | מדד יעילות |  |  |
| סן פרנסיסקו 49' | סן פרנסיסקו 49' | סן פרנסיסקו 49' | סן פרנסיסקו 49' | סן פרנסיסקו 49' | סן פרנסיסקו 49' | סן פרנסיסקו 49' | סן פרנסיסקו 49' | סן פרנסיסקו 49' | סן פרנסיסקו 49' |  |  |
| 1979 | 16 | 23 | 13 | 56.5 | 96 | 1 | 0 | 18 | 81.1 |  |  |
| 1980 | 15 | 273 | 176 | 64.5 | 1,795 | 15 | 9 | 71T | 87.8 |  |  |
| 1981 | 16 | 488 | 311 | 63.7 | 3,565 | 19 | 12 | 78T | 88.4 |  |  |
| 1982 | 9 | 346 | 213 | 61.6 | 2,613 | 17 | 11 | 55 | 88.0 |  |  |
| 1983 | 16 | 515 | 332 | 64.5 | 3,910 | 26 | 12 | 77T | 94.6 |  |  |
| 1984 | 16 | 432 | 279 | 64.6 | 3,630 | 28 | 10 | 80T | 102.9 |  |  |
| 1985 | 15 | 494 | 303 | 61.3 | 3,653 | 27 | 13 | 73 | 91.3 |  |  |
| 1986 | 8 | 307 | 191 | 62.2 | 2,236 | 8 | 9 | 48 | 80.7 |  |  |
| 1987 | 14 | 398 | 266 | 66.8 | 3,054 | 31 | 13 | 57T | 102.1 |  |  |
| 1988 | 14 | 397 | 238 | 59.9 | 2,981 | 18 | 10 | 96T | 87.9 |  |  |
| 1989 | 13 | 386 | 271 | 70.2 | 3,521 | 26 | 8 | 95T | 112.4 |  |  |
| 1990 | 15 | 520 | 321 | 61.7 | 3,944 | 26 | 16 | 78T | 89.0 |  |  |
| 1991 | 0 | 0 | 0 | -- | 0 | 0 | 0 | 0 | -- |  |  |
| 1992 | 1 | 21 | 15 | 71.4 | 126 | 2 | 0 | 17 | 118.4 |  |  |
קנזס סיטי צ'יפס
| 1993 | 11 | 298 | 181 | 60.7 | 2,144 | 13 | 7 | 50T | 87.4 |  |  |
| 1994 | 14 | 493 | 299 | 60.6 | 3,283 | 16 | 9 | 57T | 83.6 |  |  |
| סך הכל | 192 | 5,391 | 3,409 | 63.2 | 40,551 | 273 | 139 | 96T | 92.3 |  |  |
סטטיסטיקה בולטת > פלייאוף

מאזן ניצחונות: 16 ניצחונות לעומת 7 הפסדים
יחס מסירות לטאצ'דאון מול חטיפות: 45 טאצ'דאונים לעומת 21 חטיפות
סך הכול יארדים במסירה: 5,772
הערות שוליים

↑  ראו באתר ליגת ה-NFL.
↑  News' Gary Myers takes you inside one of the greatest plays in NFL history in his new book, ניו יורק דיילי ניוז, 26 בספטמבר 2009
↑  Leonard Marshall's new career path leads to high school, כתבה באתר yahoo
| --- | --- |
בקרת זהויות :  ISNI: 0000 0000 2537 6267  LCCN: n85209601  MusicBrainz: dd8e89e1-8b0f-47ee-9bb4-251da02aee72  NDL: 00621150  NTA: 326831738  VIAF: 60525577   WorldCat (עם VIAF): 60525577
A Lighter Shade of Blue

A Lighter Shade of Blue (בעברית: גוון כחול בהיר יותר) הוא אלבום האולפן החמישי של הזמרת-יוצרת האמריקאית כריסטינה פרי שפורסם בשנת 2021, בהוצאת חברת התקליטים אלקטרה רקורדס. לאחר שהוציאה שני אלבומים בהם הקליטה שירי ערש עבור בנותיה, החליטה פרי להוציא אלבום בהוצאת חברת תקליטים חדשה.
האלבום הגיע למקום ה-83 במצעד האלבומים המסחריים העכשוויים.
רשימת רצועות

| A Lighter Shade of Blue> מס' | A Lighter Shade of Blue> שם | A Lighter Shade of Blue> משך | A Lighter Shade of Blue>  | A Lighter Shade of Blue>  | A Lighter Shade of Blue>  | A Lighter Shade of Blue>  | A Lighter Shade of Blue>  | A Lighter Shade of Blue>  | A Lighter Shade of Blue>  |
| --- | --- | --- | --- | --- | --- | --- | --- | --- | --- |
| 1. | Surrender  | 2:50 |  |  |  |  |  |  |  |
| 2. | Hurt  | 3:46 |  |  |  |  |  |  |  |
| 3. | Evergone  | 3:29 |  |  |  |  |  |  |  |
| 4. | Back in Time (בהשתתפות בן רקטור)   | 3:56 |  |  |  |  |  |  |  |
| 5. | Home  | 3:39 |  |  |  |  |  |  |  |
| 6. | People like You  | 3:32 |  |  |  |  |  |  |  |
| 7. | Fever  | 3:30 |  |  |  |  |  |  |  |
| 8. | Blue  | 3:33 |  |  |  |  |  |  |  |
| 9. | I Do It for You  | 2:54 |  |  |  |  |  |  |  |
| 10. | Mothers  | 2:54 |  |  |  |  |  |  |  |
| 11. | Fighter  | 3:45 |  |  |  |  |  |  |  |
| 12. | Tiny Victories  | 3:20 |  |  |  |  |  |  |  |
| 13. | Time of Our Lives  | 3:23 |  |  |  |  |  |  |  |
| 14. | Roses in the Rain  | 2:35 |  |  |  |  |  |  |  |
| משך כולל: | משך כולל: | 47:12 |  |  |  |  |  |  |  |
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |
| --- | --- | --- |
|  ארצות הברית | מצעד האלבומים המסחריים העכשוויים | 83 |
הערות שוליים

↑  כריסטינה פרי, דייוויד הודג'ס, ג'ניפר דסילבאו
↑  "hi 🤍 wanted to let you all know the release date for "a lighter shade of blue" is moving to july 15th. we have some really special things in store you all that i can't wait to share. more soon!", X (formerly Twitter)
↑  a lighter shade of blue, 2022-07-15, נבדק ב-2023-12-07
↑  Christina Perri | Biography, Music & News, Billboard (באנגלית אמריקאית)
| --- | --- |
בקרת זהויות :  MusicBrainz release group: 48b16bf3-c135-4d3f-a6a1-e9fbc31e4d5c
A Jolly Christmas from Frank Sinatra

A Jolly Christmas from Frank Sinatra הוא אלבום שירים מיוחד לכבוד חג המולד, אותו הוציא הזמר האמריקני פרנק סינטרה, במקור האלבום יצא לאור בשנת 1957 בידי חברת ההקלטות קפיטול רקורדס.
הפקה

זה היה האלבום המלא הראשון אותו הוציא סינטרה במתכונת של שירי חג המולד, באלבום מתארחת מקהלת זמרים ועל התזמורת המלווה מנצח גורדון ג'קינס.
חברת ההקלטות קפיטול הוציאה מחדש את האלבום בשנת 1963, עם עטיפה שונה ותחת שם אחר, "The Sinatra Christmas Album", שם זה נשמר גם בגרסת התקליטור של האלבום שיצאה בשנת 1987. העטיפה והשם המקוריים הוחזרו לבסוף בשנת 2001 בהוצאה לאור האחרונה של האלבום עד עתה.
האלבום עצמו מכיל את כל הנעימות והלהיטים המוכרים לקהל. סינטרה עצמו שלא היה נחשב לזמר חג מולד, לא אהב את הוצאת האלבום וכפי שקרה באלבום החג הקודם, מבקרים טענו כי הוא לא נשמע נלהב מידי בעת שירתו ולא הוסיף את המגע המיוחד לו שנשמע באלבומיו הרגילים.
משתתפים

פרנק סינטרה - קולות
הזמרים של ראלף ברוור - קולות רקע
גורדון ג'קינס - מארגן, מנצח
רשימת שירים > צד א'

Jingle Bells
The Christmas Song
Mistletoe and Holly
I'll Be Home for Christmas
The Christmas Waltz
Have Yourself a Merry Little Christmas
רשימת שירים > צד ב'

The First Noel
Hark! The Herald Angels Sing
O Little Town of Bethlehem
Adeste Fideles
It Came Upon the Midnight Clear
Silent Night
A Mary Christmas

A Mary Christmas (בעברית: חג מולד שמח) הוא אלבום חג מולד של הזמרת מרי ג'יי בלייג' ואלבומה ה-11 אשר יצא ב-15 באוקטובר 2013, מטריארך, ורבה רקורדס ואינטרסקופ רקורדס. האלבום הופק כולו על ידי דייוויד פוסטר ומשתתפים בו מספר אמנים ביניהם ברברה סטרייסנד, ג'סי ג'יי, מארק אנתוני ועוד. האלבום מכיל גרסאות כיסוי לשיר חג מולד ידועים.
האלבום הגיע השיאו למקום ה-10 בארצות הברית ובכך הפך לאלבומה ה-12 שמצליח לעשות זאת. בנוסף הוא הגיע למקום ה-5 במצעד אלבומי ה-R&B וההיפ-הופ ובכך הפך לאלבום ה-15 שלה שמצליח להיכנס למצעד זה ובכך הפכה לאמן השני שהצליח להכניס הכי הרבה אלבומים לעשירייה הפותחת במצעד בעידן הנילסן סאונד-סקאן. עם שחרורו האלבום קיבל ביקורות מעורבות ממבקרי המוזיקה. מבחינה מסחרית האלבום זכה להצלחה כאשר היה לאלבום חג המולד השלישי הנמכר ביותר באותה שנה בארצות הברית ובסופו של דבר מכר חצי מיליון עותקים במדינה וקיבל זכאות למעמד זהב.
רשימת רצועות

| A Mary Christmas> מס' | A Mary Christmas> שם | A Mary Christmas> משך | A Mary Christmas>  | A Mary Christmas>  | A Mary Christmas>  | A Mary Christmas>  | A Mary Christmas>  | A Mary Christmas>  | A Mary Christmas>  |
| --- | --- | --- | --- | --- | --- | --- | --- | --- | --- |
| 1. | Little Drummer Boy  | 4:10 |  |  |  |  |  |  |  |
| 2. | Have Yourself a Merry Little Christmas  | 4:39 |  |  |  |  |  |  |  |
| 3. | My Favorite Things  | 3:52 |  |  |  |  |  |  |  |
| 4. | This Christmas  | 3:21 |  |  |  |  |  |  |  |
| 5. | The Christmas Song (Chestnuts Roasting On an Open Fire)  | 3:56 |  |  |  |  |  |  |  |
| 6. | Rudolph, The Red-Nosed Reindeer  | 2:30 |  |  |  |  |  |  |  |
| 7. | When You Wish Upon a Star (בהשתתפות ברברה סטרייסנד & כריס בוטי)   | 3:44 |  |  |  |  |  |  |  |
| 8. | Mary, Did You Know  | 3:50 |  |  |  |  |  |  |  |
| 9. | Do You Hear What I Hear? (בהשתתפות ג'סי ג'יי)   | 4:22 |  |  |  |  |  |  |  |
| 10. | Petit Papa Noël  | 4:00 |  |  |  |  |  |  |  |
| 11. | The First Noel (בהשתתפות האחיות קלארק)   | 4:26 |  |  |  |  |  |  |  |
| 12. | Noche De Paz (Silent Night) (בהשתתפות מארק אנתוני)   | 3:27 |  |  |  |  |  |  |  |
| משך כולל: | משך כולל: | 46:17 |  |  |  |  |  |  |  |
הערות שוליים

↑  Gold & Platinum, RIAA (באנגלית)
| --- | --- |
בקרת זהויות :  MusicBrainz release group: a377dc9a-b168-4f40-bdc2-8ceb5497c2c7
שלמה ברוודה

| --- | --- |

הרב שלמה ברעוודה
 לידה:  22 בפברואר 1931 ה' באדר ה'תרצ"א ניוארק, ארצות הברית
 פטירה:  9 בינואר 2013 (בגיל 81) כ"ו בטבת ה'תשע"ג ניו יורק, ארצות הברית 
 מקום קבורה:  הר המנוחות 
 מדינה:  ארצות הברית 
 השכלה:  ישיבת לייקווד  ישיבת מיר בברוקלין  ישיבת מיר 
 מקום פעילות:  ישראל וארצות הברית
 תקופת הפעילות:  ? – 9 בינואר 2013 
 השתייכות:  ליטאים
 תחומי עיסוק:  תורת הגר"א
 תפקידים נוספים:  דרשן, תנועת המוסר
 רבותיו:  שמואל ברודני 
 חיבוריו:  ביאור הגר"א לשיר השירים, קיימו וקיבלו, להודות ולהלל, עמלה של תורה, יבנה המקדש, תפלת חנה
 
הרב שלמה ליב ברוודה (נכתב: ברעוודה; ה' באדר תרצ"א, 22 בפברואר 1931 – כ"ו בטבת תשע"ג, 9 בינואר 2013) היה מגיד מישרים, פרשן תורת הגר"א ומחבר ספרים על תורתו.
ביוגרפיה

נולד בארצות הברית בעיר ניוארק למשה יצחק מברנוביץ' ולמרים לבית קנטרוביץ' מהעיירה ז'טל. אביו היה איש חינוך, דור שביעי (בן אחר בן) לרבי חיים חייקל מאמדור. אמו הייתה נכדת רבי אפרים מרדכי אפשטיין ממינסק, מחבר הספר מירא דכיא על פרקי אבות וספרים נוספים.
למד בישיבת מיר בארצות הברית שאליה התקבל למרות מדיניותה לא לקבל ילידי ארצות הברית[דרוש מקור: לכך שהייתה מדיניות כזאת]. למד שם אצל מי ששימש אז כמשגיח, הרב יחזקאל לוינשטיין, שאותו החשיב כרבו המובהק. אחר כך למד בישיבת לייקווד אצל הרב אהרן קוטלר. בעצת הרב לוינשטיין עלה ללמוד בישיבת מיר בירושלים. עמד בקשר עם הרב מבריסק ועם החזון איש.
בשנת תשי"ד נשא את לאה, בת הרב אברהם ברוך גרינבלט מבריסק, שעלה לירושלים. לאחר נישואיו למד בכולל קמניץ ובכולל חזון איש. בתקופה זו החל בעיסוקו הממושך בתורת הגר"א, ובעצת הרב לוינשטיין החל במסירת שיחות מוסר בישראל ובחוץ לארץ. בשנת תשי"ז (1957) נסע לחמש שנים ללמד בארצות הברית. בשנת תשכ"ב (1962) חזר לבני ברק. בשנת תשכ"ג, בעקבות בקשת הרב אלעזר מנחם שך והרב יעקב ישראל קניבסקי, חיבר את ספרו הראשון, "עמלה של תורה", שעסק במעלת לימוד התורה ומעמדם של אברכי הכוללים. בשנים אלו יצר קשר הדוק עם הרב שך והרב קנייבסקי וראה עצמו כתלמידם. הרב שך כתב עליו באחת ההסכמות לספריו "שיש לו ידיעה גדולה בדברי הגר"א ויודע לפענח צפונות ורמזים בכתבי הגר"א".
בשנת תשכ"ח (1968) נסע ללונדון לטיפול רפואי ונשאר להתגורר שם במשך קרוב לשתים עשרה שנה. בשנת תשל"ט (1979) שב לבני ברק. החל משנת תשמ"ח (1988) ועד סוף ימיו חילק את זמנו בין ירושלים לניוארק, כשהוא ממשיך בעבודתו הספרותית ובמסירת שיעורים בישיבות, כוללים ובתי כנסיות. שיעוריו שודרו ונאגרו ב"קול הלשון", "קול הדף" ו"קול הפרשה".
נפטר בארצות הברית לאחר מחלה ממושכת, והובא לקבורה בהר המנוחות בירושלים.
שיטתו

בשיעוריו התמקד בכמה נושאים: תוכחה כנגד קיום מצוות שלא מתוך חיוניות ("מלומדה" בעגה הישיבתית), מעלת התפילה, הקדשת החיים ללימוד תורה, צביונו של בן ישיבה, חיים רוחניים, חינוך עצמי לנתינה, הצורך בעמל ועוד. נהג לדבר בסגנון תובעני, כשאת יסודות דבריו ביסס בעיקר על ספרי הגר"א, עליה חיבר ספרים ואותה הפיץ.
משפחתו

בניו הם: הרב חיים חייקל, הרב ישעיה זאב, הרב אהרן. חתניו הם: הרב יוסף יוסלובסקי, הרב יעקב יצחק אלטוסקי, והרב אשר דרוק.
גיסו הוא הרב אפרים גרינבלט, מחבר סדרת ספרי השו"ת רבבות אפרים.
ספריו

עמלה של תורה - בנושא נחיצותם של הכוללים
ליל שימורים - על חג הפסח
יבנה המקדש - על נושא חורבן הבית ותקופת בין המצרים גאולה העתידה
ימי רצון - בענייני חודש אלול, ראש השנה
להודות ולהלל - על חנוכה, על הניסים
קיימו וקיבלו - על פורים
סדרת איפה שלמה על תורת הגר"א:
תפילת חנה ופיוט חד גדיא
ספר יונה, ליקוטים משלי, קוהלת
שיר השירים, ארבעה כרכים על ארבעת הפרקים הראשונים
הערות שוליים

↑  שלמה (לייב) ברעוודה ז"ל באתר GRAVEZ
| --- | --- |
בקרת זהויות :  NLI: 987007296600505171  ISNI: 0000 0000 6692 5293  LCCN: nr91040539  VIAF: 26922989   WorldCat (עם VIAF): 26922989
A Matter of Life and Death

A matter of life and death (עניין של חיים ומוות) הוא האלבום ה-14 של להקת ההבי מטאל הבריטית, איירון מיידן. האלבום יצא לאור ב-2006.
השירים באלבום

"Different World" מוזיקה: אדריאן סמית', סטיב האריס; מילים: האריס – 4:17
"These Colours Don't Run" מוזיקה: סמית', האריס; מילים: ברוס דיקינסון – 6:52
"Brighter Than a Thousand Suns" מוזיקה: סמית', האריס; מילים: דיקינסון, האריס – 8:44
"The Pilgrim" מוזיקה: יאניק גרס, האריס; מילים: האריס – 5:07
"The Longest Day" מוזיקה: סמית', האריס; מילים: דיקינסון – 7:48
"Out of the Shadows" מוזיקה: דיקינסון, האריס; מילים: דיקינסון – 5:36
"The Reincarnation of Benjamin Breeg" מוזיקה: דייב מארי, האריס; מילים: האריס – 7:21
"For the Greater Good of God" מוזיקה ומילים: האריס – 9:24
"Lord of Light" מוזיקה: סמית', האריס; מילים: דיקינסון – 7:23
"The legacy" מוזיקה: גרס, האריס; מילים: האריס – 9:20
השתתפו באלבום

ברוס דיקינסון - סולן
סטיב האריס - גיטרה בס
אדריאן סמית' - גיטרה חשמלית
דייב מארי - גיטרה חשמלית
יאניק גרס - גיטרה חשמלית
ניקו מק'בריין - תופים
סטיב יאנג

| --- | --- |

יאנג, 2013
 לידה:  11 באוקטובר 1961 (בן 63) סולט לייק סיטי, ארצות הברית 
 לאום:  אמריקאי
 עמדה:  קוורטרבק
 גובה:  1.88 מטר
 משקל:  102 קילוגרם
 מספר:  8
 מכללה:  אוניברסיטת בריגהאם יאנג
 דראפט:  דראפט ה-NFL‏ 1984 (דראפט השלמה), טמפה ביי באקנירס,
 היכל התהילה:  2005 (פוטבול מקצועני) 2001 (פוטבול מכללות)
 קבוצות כשחקן
 1984–1985 1985–1986 1987–1999:  לוס אנג'לס אקספרס טמפה ביי באקנירס סן פרנסיסקו 49'
 הישגים כשחקן
 זכייה ב-3 סופרבולים (XXIII, XXIV, XXIX)  זכייה בתואר MVP של משחק הסופרבול (XXIX)  פעמיים MVP של ה-NFL‏ (1992, 1994)  שחקן ההתקפה של השנה (1992)  בחירה לפרו בול – 7 פעמים (1992 - 1998)  בחירה לאול-פרו - 3 פעמים (1995, 1997, 1998)
 
סטיב יאנג (באנגלית: Steve Young; נולד ב-11 באוקטובר 1961) הוא שחקן פוטבול לשעבר ששיחק בעמדת הקוורטרבק בליגת ה-NFL במשך 15 עונות. הוא זכה עם סן פרנסיסקו 49' שלוש פעמים בסופרבול, נבחר פעמיים ל-MVP של העונה הסדירה ופעם אחת ל-MVP של משחק הסופרבול. ב-2005 נבחר לחבר בהיכל התהילה של הפוטבול המקצועני וב-2001 לחבר בהיכל התהילה של פוטבול המכללות.
ביוגרפיה

יאנג נולד בסולט לייק סיטי שביוטה, בן למשפחה מורמונית, אמונה שהוא דבק בה גם בחייו הבוגרים. הוא למד בתיכון בגרינוויץ' שבקונטיקט והצטיין בפוטבול, כדורסל ובייסבול.
ביוגרפיה > קריירה בליגת המכללות

בשנים 1981 עד 1983 שיחק פוטבול באוניברסיטת בריגהאם יאנג ביוטה. החל מעונתו השנייה היה הקוורטרבק הפותח של הקבוצה, בעונתו האחרונה הוביל את הקבוצה למאזן 1-11 וזכייה במשחק ההולידיי בול בו גברה בריגהם יאנג על אוניברסיטת מיזורי. יאנג הוביל בעונה זו את כל שחקני ה-NCAA בהשלמת מסירות (306), באחוזי השלמת מסירות (71.3%), ביארדים במסירה (3,902), בטאצ'דאונים במסירה (33) ובמדד היעילות לקוורטרבק. מאפיין בולט שלו כשחקן היה יכולת הריצה שבזכותה רשם עוד 8 טאצ'דאונים ו-444 יארד באותה עונה. הוא סיים שני בבחירה לגביע הייזמן ונבחר לנבחרת העונה ב-NCAA. על הישגיו נבחר ב-2001 להיכל התהילה של פוטבול המכללות.
ביוגרפיה > קריירה בליגת הפוטבול האמריקאית ובליגת ה-NFL

ב-1984 חתם יאנג על חוזה ל-10 שנים תמורת 40 מיליון דולר בקבוצת לוס אנג'לס אקספרס מליגת הפוטבול האמריקאית (USFL). הייתה זו ליגה מקצוענית בתחילת דרכה שניסתה להתחרות בליגת ה-NFL ויאנג היה מהשחקנים הצעירים הבולטים שהחלו בה את דרכם. יאנג שיחק בקבוצה במשך שתי עונות בטרם התפרקה הקבוצה והליגה כולה.
יאנג נבחר בבחירה הראשונה בדראפט ההשלמה של ה-NFL על ידי טמפה ביי באקנירס. הבאקנירס היו מהקבוצות הגרועות בליגה ובשתי העונות בהן שיחק יאנג בשורות הקבוצה הוא סיים במאזן של 16-3 כקוורטרבק פותח. באפריל 1987 עבר יאנג בטרייד לסן פרנסיסקו 49' בתמורה לבחירות דראפט בסיבוב השני והרביעי.
בסן פרנסיסקו שימש יאנג כמחליפו של הקוורטרבק הפותח ג'ו מונטנה, בעונות 1987 עד 1990 שותף ב-35 משחקים מהם פתח ב-10 והציג יכולת טובה כמחליף. בשנים אלו זכה עם הקבוצה בסופרבול XXIII ובסופרבול XXIV.
בסיום עונת 1990 נפצע מונטנה ונאלץ לעבור ניתוח בכתפו שהשבית אותו ממשחק בעונת 1991. יאנג קיבל את תפקיד הקוורטרבק הפותח של הקבוצה. הוא סיים את העונה במאזן של 5-5 והחמיץ במהלכה חמישה משחקים בשל פציעה בברכו. בעונה זו רשם 2,517 יארד ו-17 טאצ'דאונים במסירה. סן פרנסיסקו לא העפילה באותה עונה לפלייאוף.
בעונת 1992 עדיין היה מושבת מונטנה מפעילות. יאנג פתח בכל 16 משחקי הקבוצה והוביל אותה למאזן 2-14. הוא הוביל את הליגה עם 25 טאצ'דאונים במסירה ומסר ל-3,465 יארד. כמו כן הוביל את הליגה בשיעור השלמת מסירות ובמדד היעילות לקוורטרבק. בפלייאוף נוצחו סן פרנסיסקו בגמר ה-NFC על ידי דאלאס קאובויס. יאנג זכה באותו עונה בתואר ה-MVP של ה-NFL ובתואר שחקן ההתקפה של השנה. לפני עונת 1993 עבר ג'ו מונטנה לקנזס סיטי צ'יפס ויאנג נותר בקבוצה כקוורטרבק הראשי. העונה הסתיימה במאזן 6-10 והפסד בפעם השנייה ברציפות לדאלאס קאובויס בגמר ה-NFC. גם בעונה זו הוביל יאנג את הליגה עם 29 טאצ'דאונים במסירה ובמדד יעילות.
עונת 1994 הייתה עונת השיא בקריירה של יאנג. הוא הוביל את סן פרנסיסקו למאזן 3-13. הוא נבחר בפעם השנייה ל-MVP של הליגה לאחר שהשיג 3,969 יארד במסירה, 35 טאצ'דאונים (ראשון בליגה), 70.3% השלמת מסירות (ראשון בליגה) ומדד יעילות של 112.8 נקודות, שיא NFL. לכך הוסיך גם 7 טאצ'דאונים בריצה. בפלייאוף העפילו סן פרנסיסקו לסופרבול XXIX. במשחק גברה הקבוצה על סן דייגו צ'רג'רס 26-49. יאנג הצטיין במשחק, קבע שיא סופרבול עם 6 טאצ'דאונים במסירה, מסר ל-325 יארד וכן היה הרץ המוביל במשחק עם 49 יארד נוספים. על הצטיינותו זכה בתואר ה-MVP של המשחק.
בשתי העונות הבאות החמיץ יאנג תשעה משחקים בשל פציעות שונות. בשתי העונות הודחה סן פרנסיסקו בפלייאוף על ידי גרין ביי פאקרס. בעונת 1997 השיגה הקבוצה את המאזן הטוב בליגה 3-13, אך הפסידה שוב בפלייאוף לגרין ביי. בעונת 1998 קבע שיאי קריירה של 4,170 יארד ו-36 טאצ'דאונים במסירה. בפלייאוף גברה סן פרנסיסקו על גרין ביי פאקרס, אך הפסידה בגמר ה-NFC לאטלנטה פלקונס. עונת 1999 הייתה האחרונה בקריירה של יאנג. הוא סבל מזעזוע מוח במחזור השלישי, פציעה שרמה לו להחמיץ את שאר העונה, בסיומה החליט לפרוש בשל השפעות זעזועי המוח שספג לאורך הקריירה.
לאחר פרישתו ממשחק

יאנג היה ממקימי קרן השקעות פרטיות HGGC בה הוא מכהן כשותף מנהל. הוא משמש פרשן בתוכנית הפוטבול המרכזית של רשת ESPN.
חייו האישיים

יאנג נשוי לדוגמנית העבר ברברה גראהם ואב לארבעה ילדים. הוא בעל תואר ראשון בניהול ותואר JD במשפטים, שניהם מאוניברסיטת בריגהאם יאנג.
הישגים בולטים כשחקן מקצועני

3 זכיות בסופרבול (XXIII, XXIV, XXIX), מהן פעם אחת כקוורטרבק הפותח (XXIX).
בחירה ל-MVP של משחק הסופרבול (XXIX)
2 פעמים ה-MVP של ה-NFL‏ (1992, 1994)
שחקן ההתקפה של השנה (1992)
בחירה לפרו בול – 7 פעמים (1992 - 1998)
בחירה לאול-פרו - 3 פעמים (1995, 1997, 1998)
חמש פעמיים הוביל את הליגה ביחס יעילות לעונה
חמש פעמיים הוביל את הליגה בשיעור השלמות מסירה בעונה
ארבע פעמים הוביל את הליגה במסירות לטאצ'דאונים לעונה